Περιεχόμενα

# Βάση δεδομένων βιβλιογραφίας

Εισαγωγή, διαγραφή, επεξεργασία και οργάνωση εγγραφών στη βιβλιογραφική βάση δεδομένων.

Για να έχετε πρόσβαση σε αυτήν τη λειτουργία...

Επιλέξτε Εργαλεία - Βάση δεδομένων βιβλιογραφίας.

Αν τα πεδία στην βάση δεδομένων σας είναι μόνο για ανάγνωση, βεβαιωθείτε ότι η προβολή της βάσης προέλευσης δεδομένων είναι κλειστή.

Η παρεχόμενη βάση δεδομένων βιβλιογραφίας περιέχει δείγματα εγγραφών από βιβλία.

Χρησιμοποιήστε την γραμμή εργαλείων για να επιλέξετε έναν πίνακα στη βάση δεδομένων βιβλιογραφίας, για να ψάξετε για εγγραφές ή για να ταξινομήσετε τις εγγραφές χρησιμοποιώντας φίλτρα.

## Εισαγωγή νέας εγγραφής

Για να δημιουργήσετε μια εγγραφή, επιλέξτε το πλήκτρο με τον αστερίσκο (*) στο κάτω μέρος της προβολής του πίνακα. Μια κενή γραμμή έχει προστεθεί στο τέλος του πίνακα.

## Εύρεση και φιλτράρισμα εγγραφών

Μπορείτε να ψάξετε για εγγραφές ταιριάζοντας μια λέξη-κλειδί σε ένα πεδίο καταχώρισης.

### Εισαγωγή κλειδιού αναζήτησης

Εισάγετε τις πληροφορίες για τις οποίες θέλετε να ψάξετε και πατήστε Enter. Για να αλλάξετε τις επιλογές του φίλτρου αναζήτησης, πιέστε παρατεταμένα το εικονίδιο Αυτόματο φίλτρο και μετά επιλέξτε ένα διαφορετικό πεδίο δεδομένων. Μπορείτε να χρησιμοποιήσετε σύμβολα υποκατάστασης, όπως % ή * για οποιοδήποτε αριθμό χαρακτήρων και _ ή ? για έναν χαρακτήρα στην αναζήτησή σας. Για να εμφανίσετε όλες τις εγγραφές του πίνακα, καθαρίστε το πεδίο και πατήστε Enter.

### Αυτόματο Φίλτρο

Πατήστε παρατεταμένα για να διαλέξετε το πεδίο δεδομένων που θέλετε να ψάξετε χρησιμοποιώντας τον όρο που εισάγατε στο πεδίο Όρος αναζήτησης. Μπορείτε να ψάξετε μόνο ένα πεδίο δεδομένων.

Ο κατάλογος των εγγραφών του πίνακα ενημερώνεται αυτόματα για να ταιριάζει στις νέες ρυθμίσεις του φίλτρου.

Χρησιμοποιήστε το Τυπικό φίλτρο για να βελτιώσετε και να συνδυάσετε τις επιλογές αναζήτησης του Αυτόματου φίλτρου.

Το LibreOffice αποθηκεύει τις τρέχουσες ρυθμίσεις φίλτρου για την επόμενη φορά που θα ανοίξετε αυτό το παράθυρο διαλόγου.

Για να εμφανίσετε όλες τι εγγραφές σε ένα πίνακα, πατήστε το εικονίδιο Διαγραφή φίλτρου.

## Διαγραφή μιας εγγραφής

Για να διαγράψετε μια εγγραφή στον τρέχοντα πίνακα, δεξιοπατήστε στην κεφαλίδα γραμμής και επιλέξτε Διαγραφή.

## Αλλαγή της προέλευσης δεδομένων

### Προέλευση δεδομένων

Επιλέξτε την προέλευση δεδομένων για την βάση δεδομένων της βιβλιογραφίας.

### Διάταξη στηλών

Σας επιτρέπει να απεικονίσετε τις επικεφαλίδες των στηλών σε πεδία δεδομένων από διαφορετική προέλευση δεδομένων. Για να ορίσετε διαφορετική προέλευση δεδομένων για την βιβλιογραφία σας, πατήστε το πλήκτρο Προέλευση δεδομένων στη γραμμή Αντικείμενο της εγγραφής.

Επιλέξτε το πεδίο δεδομένων που θέλετε να χαρτογραφήσετε στο τρέχον Όνομα στήλης. Για να αλλάξετε τα διαθέσιμα πεδία δεδομένων,επιλέξτε μια διαφορετική προέλευση δεδομένων για τη βιβλιογραφία σας.

Παρακαλούμε, υποστηρίξτε μας!