Περιεχόμενα

# Επιλέξτε συνάρτηση

Εισάγει μια συνάρτηση μιας περιοχής κελιών στο τρέχον κελί. Πατήστε σε ένα κελί, πατήστε αυτό το εικονίδιο, επιλέξτε τη συνάρτηση από τον αναπτυσσόμενο κατάλογο και προαιρετικά προσαρμόστε την περιοχή κελιών.

Εναλλακτικά, επιλέξτε ορισμένα κελιά στα οποία θα εισαχθεί η τιμή της συνάρτησης και, στη συνέχεια, πατήστε το εικονίδιο. Το αποτέλεσμα της συνάρτησης προστίθεται στο κάτω μέρος του εύρους.

Για να έχετε πρόσβαση σε αυτήν τη λειτουργία...

#### Από τις γραμμές εργαλείων:

Επιλέξτε συνάρτηση

Συναρτήσεις για το επιλεγμένο εύρος:

Συνάρτηση | Εισαγόμενη συνάρτηση
--- | ---
Άθροισμα | =SUM(...)
Διάμεσος | =AVERAGE(...)
Ελάχιστο | =MIN(...)
Μέγιστο | =MAX(...)
Πλήθος | =COUNT(...)
ΠλήθοςΑ | =COUNTA(...)
Γινόμενο | =PRODUCT(...)
Τυπική απόκλιση | =STDEV(...)
Τυπική απόκλιση P | =STDEVP(...)
Μεταβλητή | =VAR(...)
ΜεταβλητήP | =VARP(...)

## Επιλέξτε την εφαρμοζόμενη συνάρτηση χωρίς επιλεγμένη περιοχή.

Το LibreOffice προτείνει αυτόματα μια περιοχή κελιών, με την προϋπόθεση ότι το υπολογιστικό φύλλο περιέχει δεδομένα. Εάν η περιοχή κελιών περιέχει ήδη μια συνάρτηση, μπορείτε να την συνδυάσετε με την νέα για να παράξετε τη συνάρτηση που θα εφαρμοστεί στα δεδομένα της περιοχής. Εάνη περιοχή περιέχει φίλτρα, εισάγεται η συνάρτηση Subtotal αντί για την επιλεγμένη συνάρτηση.

Πατήστε το εικονίδιο Αποδοχή για να χρησιμοποιήσετε τον εμφανιζόμενο τύπο στη γραμμή εισόδου ή Ακύρωση.

Αποδοχή

Ακύρωση

## Επιλέξτε την εφαρμοζόμενη συνάρτηση σε μια επιλεγμένη περιοχή

Όταν η επιλεγμένη περιοχή έχει δύο ή περισσότερες γραμμές, η συνάρτηση υπολογίζεται για κάθε στήλη. Τα αποτελέσματα τοποθετούνται σε κενά κελιά στην πρώτη διαθέσιμη γραμμή κάτω από την περιοχή, ένα αποτέλεσμα ανά στήλη.

Όταν η επιλεγμένη περιοχή έχει μία γραμμή, το αποτέλεσμα της συνάρτησης τοποθετείται στο πρώτο διαθέσιμο κελί στα δεξιά της επιλεγμένης περιοχής.

Παρακαλούμε, υποστηρίξτε μας!